ПРЕСС-РЕЛИЗ
Медициналык-социалдык эксперттик комиссиянын айрым кызматкерлерине карата укук коргоо органдары тарабынан жүргүзүлүп жаткан тергөө иш-чараларына байланыштуу төмөнкүлөрдү билдиребиз.
Мекеменин жетекчилиги жүргүзүлүп жаткан тергөө аракеттерине түшүнүү менен мамиле жасап, иштин бардык жагдайларын объективдүү жана ар тараптуу аныктоо максатында ыйгарым укуктуу органдарга толук көмөк көрсөтүүдө.
Биз мыйзамдуулук, ачык-айкындык жана коррупциянын бардык көрүнүштөрүнө карата келишпес мамиле принциптерин бекем карманабыз. Эгерде кызматкерлер тарабынан мыйзам бузуу фактылары тастыкталса, күнөөлүү адамдар мыйзам талаптарына ылайык жоопкерчиликке тартылат.
Ошол эле учурда, тергөө аяктай электигин жана ар бир жаран соттун мыйзамдуу чечими чыкканга чейин күнөөсүз деп эсептелерин эске салабыз. Кармалган кызматкерлердин аракеттерине акыркы укуктук баа тергөөнүн жыйынтыгы жана соттун чечими менен гана берилет.
Кыргыз Республикасынын Президентинин 2024-жылдын 5-июнундагы № 137 “ 2025-2030 жылдарга Кыргыз Республикасындагы коррупцияга каршы аракеттенүү боюнча мамлекеттик стратегия жөнүндө “Жарлыгы менен бекитилген 2025-2030-жылдарга КР коррупцияга каршы аракеттенүү боюнча мамлекеттик стратегиянын жоболорун ишке ашыруу , коррупцияга каршы стандарттарды жайылтуу жана коомдо коррупцияга каршы маданиятты калыптандыруу максатында, Кыргыз Республикалык Эмгек, социалдык камсыздоо жана миграция министрликтин 2026-2027 жылдарга коррупцияга каршы маалыматтык саясатынын мамлекеттик программасын ишке ашыруу боюнча Иш-чаралар планын бекитүү жөнүндө токтомун ишке ашыруу максатында министрликтин буйругунун негизинде  иш-чара план тузулуп бекитилди, жана аталган пландын алкагында РМСЭБ иш жүргузүүдө.
 Жогоруда баяндалгандарды эске алуу менен, Республикалык медициналык-социалдык экспертиза борбору тарабынан жарандардын укуктарын жана мыйзамдуу кызыкчылыктарын камсыз кылууга, медициналык-социалдык экспертизанын сапатын жогорулатууга, ошондой эле мыйзам талаптарынын так аткарылышын камсыздоого багытталган иштер туруктуу негизде жүргүзүлүүдө.
Ошол эле учурда, жүргүзүлүп жаткан коррупцияга каршы комплекстүү иш-чараларга карабастан, тилекке каршы, айрым учурларда аймактык медициналык-социалдык эксперттик комиссиялардын ишмердүүлүгүндө мыйзам бузуулардын фактылары аныкталууда.
Ушуга байланыштуу Республикалык медициналык-социалдык экспертиза борбору тарабынан коррупциянын алдын алуу, кызматтык тартипти чыңдоо, ачык-айкындуулукту камсыз кылуу, кызматкерлердин жоопкерчилигин жогорулатуу жана мыйзам талаптарынын так сакталышын көзөмөлдөө боюнча иштер мындан ары да күчөтүлгөн тартипте жана системалуу негизде улантылат.
Аныкталган ар бир мыйзам бузуу фактысы боюнча Кыргыз Республикасынын мыйзамдарына ылайык тиешелүү чаралар көрүлүп, коррупциялык көрүнүштөргө карата келишкис мамиле принциби сакталат.


